
DR.30.11.2006 73 

  

Tuan Pengerusi [Datuk Dr. Yusof bin Yacob]:  Yang Berhormat bagi Ipoh 
Timor. 

Tuan Lim Kit Siang [Ipoh Timor]: Tadi Yang Berhormat Menteri ada sebut 
mengenai forward base sebagai kegunaan pusat di Brickendonbury High Performance 
Training Sports Complex yang bererti bahawa hasrat kerajaan ialah untuk meneruskan 
idea-idea ini mengadakan satu High Performance Training Sports Complex di 
Brickendonbury di TARR Centre. Adakah Yang Berhormat Menteri sedar bahawa 
sungguhpun ubahsuai atau renovation dalaman boleh dibuat tetapi perlu kelulusan 
kerajaan atau pihak yang berkuasa tempatan. Dan sampai sekarang mereka tidak 
pernah mendapat apa-apa hubungan daripada pihak di sini mengenai cadangan-
cadangan rancangan ini.   

Yang kedua, sungguhpun Yang Berhormat Menteri mengatakan bahawa 
anggaran kos bukan RM490 juta, kenapa sampai sekarang beliau enggan atau sangat 
shy untuk memberi satu angka. Tentu ada angka disebut dalam perbincangan 
Jawatankuasa Kabinet Sukan. Kenapa sampai sekarang tidak rela, tidak berani dan 
tidak ingat untuk sebut apa angka yang dibincangkan mengenai kos projek ini di 
Brickendonbury, London. 

Datuk Azalina binti Othman Said: Sebenarnya berkenaan dengan perlu 
kelulusan itu, memang perlu kelulusan. Bagi kementerian, setelah kita mendapat 
keperluan daripada persatuan-persatuan sebanyak mana perlunya kegunaan, maka 
kelulusan akan dipohon. Jadi jawapannya memang kementerian akan menggunakan 
Brickendonbury sebagai forward base. Berkenaan dengan enggan memberi satu 
angka, sebenarnya kementerian tidak berasa takut untuk memberi satu angka tetapi 
angka tidak dapat diberi kerana masih dalam proses penilaian. Dan insya-Allah 
kementerian berharap selepas Sukan Asia, setelah dapat dibincangkan dengan 
persatuan-persatuan berkenaan dapatlah kemungkinan pada fasa pertama 
dimaklumkan kepada semua Ahli Parlimen tentang angka kepada penggunaan fasa 
pertama forward base di Brickendonbury ini.   

Tuan Pengerusi [Datuk Dr. Yusof bin Yacob]: Yang Berhormat bagi 
Ketereh. 

Datuk Haji Md. Alwi bin Che Ahmad [Ketereh]:  Peruntukan pembangunan 
untuk Majlis Sukan Negeri Kelantan. Saya sebut tadi, tetapi Yang Berhormat Menteri 
tidak jawab.   

Datuk Azalina binti Othman Said:  Minta maaf Yang Berhormat, saya lupa.  
Sebenarnya walaupun diletakkan RM2 juta, Kementerian Belia dan Sukan sentiasa 
membantu Majlis Sukan Negeri Kelantan melalui persatuan-persatuan sukan yang ada 
di sana. Baru-baru ini, saya telah dihubungi oleh KAFA untuk  memberi bantuan kepada 
Persatuan Bola Sepak Kelantan dan juga kita telah mengkaji permohonan secara 
selektif jumlah wang yang dimaklumkan di dalam senarai ini bukan one-off.  Keduanya 
berkenaan dengan Kelantan, kementerian menyedari kehebatan Kelantan ialah sukan 
angkat berat kerana orang Kelantan ini tidak tahulah, mungkin dia makan budu kah 
tetapi sebenarnya kelebihan orang Kelantan ini, saya dimaklumkan ialah..., katanya 
saya tidak tahu, saya tidak pernah uji. Katanya, lengan dia pendek. Kalau lengan dia 
pendek, dia snatch and jerk dia boleh. Kalau lengan panjang tidak boleh.  Jadi mungkin 
Yang Berhormat lengan pendek atau lengan panjang saya tidak ukur tetapi 
kementerian menyedari kelebihan di Kelantan itu sukan angkat berat dan saya telah 
mengarahkan untuk mengkaji dan untuk menggalakkan.... 

Datuk Haji Md. Alwi bin Che Ahmad [Ketereh]:  Boleh ukur selepas ini. 

Datuk Azalina binti Othman Said:  ...Lengan sahaja ukur. Sebenarnya Yang 
Berhormat, kementerian melihat kejayaan di Sukan Malaysia ialah atlet wanita daripada 
Kelantan adalah dalam sukan angkat berat. Jadi kementerian melihat potensi kita untuk 
menang medal Olimpik di Beijing ini ialah sukan angkat berat wanita. Jadi insya-Allah, 
Kelantan dilihat sebagai focus point, dengan izin, kepada sukan angkat berat. 

Tuan Pengerusi [Datuk Dr. Yusof bin Yacob]:  Yang Berhormat bagi Batu 
Gajah. 

Cik Fong Po Kuan [Batu Gajah]: Terima kasih Yang Berhormat Menteri.  
Mungkin Yang Berhormat Menteri silap faham berkenaan apa yang saya bangkitkan 
berkenaan Kelab Rakan Muda Wawasan Desa.  



Tuan Pengerusi [Datuk Dr. Yusof bin Yacob]: Yang Berhormat bagi Ipoh Timor. Tuan Lim Kit Siang [Ipoh Timor]: Tadi Yang Berhormat Menteri ada sebut mengenai forward base sebagai kegunaan pusat di Brickendonbury High Performance Training Sports Complex yang bererti bahawa hasrat kerajaan ialah untuk meneruskan idea-idea ini mengadakan satu High Performance Training Sports Complex di Brickendonbury di TARR Centre. Adakah Yang Berhormat Menteri sedar bahawa sungguhpun ubahsuai atau renovation dalaman boleh dibuat tetapi perlu kelulusan kerajaan atau pihak yang berkuasa tempatan. Dan sampai sekarang mereka tidak pernah mendapat apa-apa hubungan daripada pihak di sini mengenai cadangan- cadangan rancangan ini. Yang kedua, sungguhpun Yang Berhormat Menteri mengatakan bahawa anggaran kos bukan RM490 juta, kenapa sampai sekarang beliau enggan atau sangat shy untuk memberi satu angka. Tentu ada angka disebut dalam perbincangan Jawatankuasa Kabinet Sukan. Kenapa sampai sekarang tidak rela, tidak berani dan tidak ingat untuk sebut apa angka yang dibincangkan mengenai kos projek ini di Brickendonbury, London. Datuk Azalina binti Othman Said: Sebenarnya berkenaan dengan perlu kelulusan itu, memang perlu kelulusan. Bagi kementerian, setelah kita mendapat keperluan daripada persatuan-persatuan sebanyak mana perlunya kegunaan, maka kelulusan akan dipohon. Jadi jawapannya memang kementerian akan menggunakan Brickendonbury sebagai forward base. Berkenaan dengan enggan memberi satu angka, sebenarnya kementerian tidak berasa takut untuk memberi satu angka tetapi angka tidak dapat diberi kerana masih dalam proses penilaian. Dan insya-Allah kementerian berharap selepas Sukan Asia, setelah dapat dibincangkan dengan persatuan-persatuan berkenaan dapatlah kemungkinan pada fasa pertama dimaklumkan kepada semua Ahli Parlimen tentang angka kepada penggunaan fasa pertama forward base di Brickendonbury ini. Tuan Pengerusi [Datuk Dr. Yusof bin Yacob]: Yang Berhormat bagi Ketereh. Datuk Haji Md. Alwi bin Che Ahmad [Ketereh]: Peruntukan pembangunan untuk Majlis Sukan Negeri Kelantan. Saya sebut tadi, tetapi Yang Berhormat Menteri tidak jawab. Datuk Azalina binti Othman Said: Minta maaf Yang Berhormat, saya lupa. Sebenarnya walaupun diletakkan RM2 juta, Kementerian Belia dan Sukan sentiasa membantu Majlis Sukan Negeri Kelantan melalui persatuan-persatuan sukan yang ada di sana. Baru-baru ini, saya telah dihubungi oleh KAFA untuk memberi bantuan kepada Persatuan Bola Sepak Kelantan dan juga kita telah mengkaji permohonan secara selektif jumlah wang yang dimaklumkan di dalam senarai ini bukan one-off. Keduanya berkenaan dengan Kelantan, kementerian menyedari kehebatan Kelantan ialah sukan angkat berat kerana orang Kelantan ini tidak tahulah, mungkin dia makan budu kah tetapi sebenarnya kelebihan orang Kelantan ini, saya dimaklumkan ialah..., katanya saya tidak tahu, saya tidak pernah uji. Katanya, lengan dia pendek. Kalau lengan dia pendek, dia snatch and jerk dia boleh. Kalau lengan panjang tidak boleh. Jadi mungkin Yang Berhormat lengan pendek atau lengan panjang saya tidak ukur tetapi kementerian menyedari kelebihan di Kelantan itu sukan angkat berat dan saya telah mengarahkan untuk mengkaji dan untuk menggalakkan.... Datuk Haji Md. Alwi bin Che Ahmad [Ketereh]: Boleh ukur selepas ini. Datuk Azalina binti Othman Said: ...Lengan sahaja ukur. Sebenarnya Yang Berhormat, kementerian melihat kejayaan di Sukan Malaysia ialah atlet wanita daripada Kelantan adalah dalam sukan angkat berat. Jadi kementerian melihat potensi kita untuk menang medal Olimpik di Beijing ini ialah sukan angkat berat wanita. Jadi insya-Allah, Kelantan dilihat sebagai focus point, dengan izin, kepada sukan angkat berat. Tuan Pengerusi [Datuk Dr. Yusof bin Yacob]: Yang Berhormat bagi Batu Gajah. Cik Fong Po Kuan [Batu Gajah]: Terima kasih Yang Berhormat Menteri. Mungkin Yang Berhormat Menteri silap faham berkenaan apa yang saya bangkitkan berkenaan Kelab Rakan Muda Wawasan Desa.